จับตา “พาวเวล” แถลงการประชุมที่แจ็กสันโฮล วันนี้! คาดส่งสัญญาณลดดอกเบี้ย
จับตา "พาวเวล" แถลงการประชุมที่แจ็กสันโฮล วันนี้! คาดส่งสัญญาณลดดอกเบี้ย
จับตา "พาวเวล" แถลงการประชุมที่แจ็กสันโฮล วันนี้! คาดส่งสัญญาณลดดอกเบี้ย
23 ส.ค. 2562

ผู้สื่อข่าวรายงานว่า วันนี้ (23ส.ค.62) ตลาดการเงินทั่วโลกจับตานายเจอโรม พาวเวล ประธานเฟด ซึ่งจะกล่าวสุนทรพจน์ในการประชุมเศรษฐกิจประจำปีของเฟดที่เมืองแจ็กสัน โฮล รัฐไวโอมิ่ง ในวันนี้ เวลา 10.00 น.ตามเวลาสหรัฐ หรือ 21.00 น.ตามเวลาไทย
สำหรับการประชุมที่เมืองแจ็กสัน โฮล ในปีนี้ จะมีขึ้นในระหว่างวันที่ 22-24 ส.ค. ภายใต้หัวข้อ “ความท้าทายสำหรับนโยบายการเงิน” หรือ “Challenges for Monetary Policy” โดยนายพาวเวลมีกำหนดขึ้นกล่าวสุนทรพจน์ในวันศุกร์ที่ 23 ส.ค. ขณะที่นักวิเคราะห์คาดว่า นายพาวเวลจะใช้เวทีการประชุมดังกล่าว ส่งสัญญาณว่าเฟดจะปรับลดอัตราดอกเบี้ยในการประชุมเดือนก.ย.
การประชุมในครั้งนี้มีขึ้นท่ามกลางแรงกดดันจากประธานาธิบดีโดนัลด์ ทรัมป์ ที่ต้องการให้เฟดเร่งปรับลดอัตราดอกเบี้ยเพื่อกระตุ้นเศรษฐกิจ โดยในการประชุมนโยบายการเงินครั้งล่าสุดของเฟดเมื่อวันที่ 30-31 ก.ค. ปธน.ทรัมป์ได้แสดงความไม่พอใจที่นายพาวเวลไม่ได้ส่งสัญญาณว่าเฟดจะปรับลดอัตราดอกเบี้ยอีกในอนาคต หลังจากที่ได้ปรับลดอัตราดอกเบี้ยลง 0.25% สู่ระดับ 2.00-2.25% ในการประชุมวันดังกล่าว